ارسین تاتار

ارسین تاتار (7 سپتامبر 1960-جی ایل دوغوملو لفکوشا)، قیبریسلی تورک اکونومیست، سیاستچی، مؤوجود باش ناظیر و قوزئی قیبریس تورک جومهورییتی' نین سئچیلمیش پرزندنتی. 31 اوکتوبر 2018-جی ایلدن میلّی بیرلیک پارتیاسی نین صدری‌دیر. بوندان اول 2009-2013-جو ایل‌لر آراسیندا مالیه ناظیری وظیفه‌سینده چالیشیب. 22 مه 2019-جو ایلدن بری تاتار حؤکومتی نین باشچیسی اولاراق باش ناظیر وظیفه‌سینده چالیشیر. 2020 قوزئی قیبریس تورک جومهوریتی پرزیدنت سئچکی‌لرینه میلّی بیرلیک پارتیاسی نین آدایی اولاراق قاتیلدی و 18 اوکتوبر 2020 تاریخینده کئچیریلمیش ایکینجی تور سئچکیلرینده پرزیدنت سئچیلدی.  "KKTC'de Ersin Tatar cumhurbaşkanı seçildi". Anadolu Ajansı. 18 Ekim 2020. Erişim tarihi: 18 Ekim 2020.

   ایلک ایللری و تحصیلی 
  ارسین تاتار 7 سپتامبر1960-جی ایلده قیبریسین پایتاختی لفکوشادا آنادان اولوب. آتاسی روستم تاتار، موحاسیب و سیاستچی، آناسی ایسه ائو خانیمی جان‌ائو تاتار. کؤشکلوچیفتلیک ایبتیدایی مکتبینی بیتیردیکدن سونرا 1971-1974-جو ایللر آراسیندا اینگیلیس مکتبینده اوخودو. 1974 قیبریس عملیاتیندان سونرا مکتبی گونئی‌ده قالاراق، اینگیستا نین لندن‌ده‌کی فورست اسکول-دا اینترنات مکتبینده تحصیلینه داوام ائتدی. 1979-جو ایلده بورادا اورتا مکتبی بیتیرمیشدیر. 1982-جی ایلده ایقتیصادیات ساحه سینده کمبریج بیلیم‌یوردونو بیتیرمیشدیر. Taşçı, Yıltan (2010). İngiliz Okulu'nda Öğrenim Görmüş Kıbrıslı Türk Değerler. Lefkoşa: Deniz Plaza Yayınları. s. 195.

 ایش حیاتی 

  تاتار ایلک دفعه  1982-86-جی ایللر آراسیندا اینگیلیس‌ده‌کی    Waterhouse -اون باش دفترینده ایشله ییر. بورادا موحاسیبات تحصیلی آلدی و مالیه موشاویری اولدو. 

  داها سونرا 1986- 1990ایل‌لری آراسیندا آصیل نادره مخصوص PollyPeck فیرماسیندا مالیه مودیری وظیفه‌سینده چالیشدی. آصیل نادرین مطبوع اورقان‌لاری‌نین ایشلرینه گیرمه‌سی‌ ایله بیرلیکده 1990-جی ایلده تورکیه‌ده‌کی Show TV و  Cine5کانال‌لاری‌نین قوروجو عومومی مدیرلیگینی اوزه‌رینه گؤتوردو. 1991-92-جی ایل‌لر آراسیندا آنکارادا FMC-Nurol مودافیعه صنایعی آ.ش.-ده مالیه مودیری وظیفه‌سینده چالیشیب. 1992-2001-جی ایل‌لر آراسیندا ایستانبولدا Show TV -ده باش کووردیناتور وظیفه‌سینده چالیشیب. 1996-جی ایلده، قوزئی قیبریس تورک جومهوریتی نین ایلک اؤزل تلویزیون کانالی اولان کانال T -نی آچدی و کانالین ایداره هئیتی‌ نین صدری اولدو."Ersin Tatar kimdir kaç yaşında ve nereli? İşte KKTC'nin Yeni Cumhurbaşkanı Ersin Tatar'ın biyografisi ve hayatıyla ilgili bilgiler". www.hurriyet.com.tr. Erişim tarihi: 19 Ekim 2020.  

  1990-جی ایل‌لرده دوغان هارمان و حسین مجید یوسف ایله قیبریسلی درگیسینی نشر ائتدیردی. سونرا اؤزَر هاتای ایله قیبریسیم درگیسینی چیخارتدی. 2001-2003-جو ایل‌لر آراسیندا یئنی‌جامی آغدلن کلوبونون رئیسی اولوب. 2000-جی ایل‌لرده مقاله‌لری هفته‌لیک خالقین سسی قزئتینده کی   " اوزمان گؤروش "  کؤشه‌سینده درج اولونوردو. بیر عاییله شیرکتی اولاراق، Tatar&Co Bağımsız Dış Denetim فیرماسیندا شیرکتین اورتاغی اولاراق یئر آلدی.  

 سیاسی حیاتی 
5 مه2009 تاریخینده قوزئی قیبریس تورک جومهوریتی مالیه ناظیرلیگی وظیفه‌سینه باشلادی.Kim kimdir? 8 Ekim 2011 tarihinde Wayback Machine sitesinde arşivlendi., Star Kıbrıs, Erişim: 31 Mart 2010. بو دؤورده، عئینی زاماندا UBP(میلّی بیرلیک پارتیاسی) باش کاتیبی نین موعاوینی وظیفه‌سینی ده یئرینه یئتیردی. 2013-جو ایلده حؤکومتین اعتیماد سسینی آلا بیلمه‌مه‌سی ایله تاتارین کابینه‌ده‌کی  وظیفه‌‌سی ده سونا چاتدی.  

  27 اوکتوبر 2018-جی ایلده کئچیریلن UBP قورولتاییندا 2592 سسله ایلک تورو قازاندی و 2005-جی ایلده ایکینجی اولان حاضیرکی ایداره هئیتی باشچیسی حسین اؤزگورگون ایله ایکینجی تورا چیخدی."Ulusal Birlik Partisi Kurultayı'nda ikinci tur sonucu çıktı". BRTK. 3 Kasım 2018 tarihindekaynağından arşivlendi. Erişim tarihi: 3 Kasım 2018. 31 اوکتیابر 2018-جی ایل تاریخینده UBP مجلیس شوراسی کومیته‌سی طرفیندن ایکینجی سئچکی اولمادان باش صدر سئچیلدیگی اعلان ائدیلدی. "UBP'de ikinci tur yok, yeni Genel Başkan Ersin Tatar". Kıbrıs Postası. 19 Kasım 2018 tarihinde kaynağından arşivlendi. Erişim tarihi: 3 Kasım 2018. 2020 قوزئی قیبریس تورک جومهوریتی پرزیدنت سئچکی‌لری نین ایلک توروندا % 32،5 سس توپلایاراق ایکینجی تورا چیخدی. 18 اوکتوبر 2020-جی ایل تاریخینده کئچیریلمیش ایکینجی توردا، سسلرین 52% -ای ایله قوزئی قیبریس تورک جومهوریتی نین پرزیدنتی سئچیلدی. Arslan, Muhammet İkbal (18 Ekim 2020). "KKTC'de resmi olmayan sonuçlara göre Tatar cumhurbaşkanı seçildi". Anadolu Ajansı. Erişim tarihi: 18 Ekim 2020. 

    ارسین تاتار ائولی‌دیر و ایکی اؤولادی وار.  

 اتک یازی‌لار 
بؤلمه:سیاستچیلر
بؤلمه:قوزئی قیبریس تورک جومهوریتی